قطعاتها جوديا بالغوات وقالت : سمعي شغادي نقولك.. انا نهار لول قلتها ليك انا درتك بحال ختي صغيرة وتقت فيك ورتاحيت ليك وضروفك لي عودتيلي خلاتني نزيد نبغيك كتر ونخاف عليك كتر منخاااف على راسي. وانا تقدري تيقي فيا بحال ختك او صحبتك ومعمرك ديري شي حاجة بلامااا تشاوريني! هاناا فين كنوصيك ويلا كانت هضرتي بالنسبة ليك زايدة ناقصة ضبري راسك انا متجيش تبكي عليااا فلاخر . راه انا كبر منك ودوزت تجارب عمرك شي حد دوزهاا ويلا جيت نعاودهم ليك غتصدميي .. راه مخليت مااادرت بحكم كانت الحرية ونمشي فين بغيت وندير لي بغيت ونعيش كيف قالهاا لياا عقلي. نهضرو فالواقع نتي واليديك سمحو فيك وسمحيلي الا كنت كنحك على ضبرة ولكن الواقع هادا. واش ترضااي تبقاااي ديما فالقاع !! متبغيش يكون عندك مستقبل زوين وتفرضي شخصيتك فالمجتمع ويوليو ناس دايرين ليك القيمة وشان راك مزال صغيرة . صغيرة على تصاحيب صغيرة على الحب محد راسك خاوي استغلي الفرصة تبني فيهاا مستقبلك ومن بعد ديري لي بغيتي هاد الهضرة مبغيتهاش دخل من وذن وتخرج من وذن. انا من نهار اللول بغيت نساعدك باش فواحد الوقت ترجعي هازة راسك لسمااا حدا عائلتك كلها من الطرف لطرف وكاع لي هضروا فيك ولا لي كانو كيقول اخرتها غتكون فحال امها. كيف عودتيلي نتي وبالخصوص سعاددددد سمعتي